Úradný vestník L 108 , 13/05/1995 S. 0084 - 0086



Rozhodnutie Komisie zo 4. mája 1995, ktorým sa ustanovujú jednotné kritériá pre poskytovanie výnimiek určitým zariadeniam vyrábajúcim mliečne výrobky (95/165/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 92/46/EHS zo 16. júna 1992, ktorou sa ustanovujú hygienické predpisy pre výrobu surového mlieka, tepelne ošetreného mlieka a mliečnych výrobkov a ich uvádzanie na trh [1], naposledy zmenenú a doplnenú aktom o pristúpení Rakúska, Fínska a Švédska, najmä na jej článok 11 ods. 2, keďže členské štáty zaslali Komisii podľa druhého pododseku článku 11 ods. 1 smernice 92/46/EHS informácie, ktoré považovali za vhodné na stanovenie jednotných kritérií pre poskytovanie výnimiek určitým zariadeniam vyrábajúcim mliečne výrobky; keďže vzhľadom na rozmanitosť mliečnych výrobkov a výrobných postupov by sa za základ malo zobrať celkové množstvo mlieka použité v danom roku zariadením na výrobu jedného alebo viacerých mliečnych výrobkov; keďže prijaté kritériá odrážajú obmedzenú povahu výroby zariadenia; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Jednotné kritériá stanovené v článku 11 ods. 2 smernice 92/46/EHS pre poskytovanie výnimiek z článku 7 časť A ods. 2 a článku 14 ods. 2 smernice 92/46/EHS určitým zariadeniam vyrábajúcim mliečne výrobky sa stanovujú v prílohe A k tomuto rozhodnutiu. Tieto výnimky sa poskytujú, iba ak nemajú vplyv na hygienické podmienky výroby. Článok 2 Jednotné kritériá stanovené v článku 11 ods. 2 smernice 92/46/EHS pre poskytovanie výnimiek z kapitoly I a V prílohy B k smernici 92/46/EHS určitým zariadeniam vyrábajúcim mliečne výrobky sa stanovujú v prílohe B k tomuto rozhodnutiu. Tieto výnimky sa poskytujú, iba ak nemajú vplyv na hygienické podmienky výroby. Článok 3 Toto rozhodnutie sa bude uplatňovať od 1. januára 1996. Článok 4 Toto rozhodnutie je adresované členským štátom. V Bruseli 4. mája 1995 Za Komisiu Franz Fischler člen Komisie [1] Ú. v. ES L 268, 14.9.1992, s. 1 -------------------------------------------------- PRÍLOHA A Jednotné kritériá stanovené v článku 11 ods. 2 smernice 92/46/EHS pre poskytovanie výnimiek z článku 7 časť A ods. 2 a článku 14 ods. 2 smernice 92/46/EHS určitým zariadeniam vyrábajúcim mliečne výrobky 1. Zariadenia musia viesť doklady, ktoré môžu použiť na určovanie množstva nimi spracovaného mlieka počas predchádzajúceho roka. Musia byť schopné predložiť tieto doklady príslušnému orgánu na kontrolu. 2. Zariadenia museli spracovať počas predchádzajúceho roka množstvo mlieka, ktoré je nižšie ako 500000 litrov alebo musia poskytnúť písomný záväzok príslušnému orgánu, že ročné spracované množstvo neprekročí toto množstvo. 3. Zariadenia musia predložiť príslušnému orgánu písomnú žiadosť o výnimku stanovenú v článku 11 smernice 92/46/EHS. Bez toho, aby boli dotknuté osobitné informácie, ktorých poskytnutie môže požadovať príslušný orgán, žiadosti musia uvádzať: - názov a adresu zariadení, - množstvo mlieka spracované zariadením počas roka predchádzajúceho tomu, v ktorom sa podáva žiadosť a záväzok, že nespracujú množstvo presahujúce 500000 litrov ročne, - povahu dokladov, ktoré sa môžu použiť na určenie množstva mlieka spracovaného zariadením, - druh a množstvo mliečnych výrobkov vyrobených zariadením počas roka predchádzajúceho tomu, v ktorom sa podáva žiadosť. - druh výnimiek, ktoré by chcelo zariadenie získať. Okrem toho musí žiadosť obsahovať záväzok informovať príslušný orgán okamžite písomne v prípade, ak zariadenie už viac nespĺňa kritérium uvedené v bode 2 tejto prílohy. -------------------------------------------------- PRÍLOHA B Jednotné kritériá stanovené v článku 11 ods. 2 smernice 92/46/EHS pre poskytovanie výnimiek z kapitol I a V prílohy B k smernici 92/46/EHS určitým zariadeniam vyrábajúcim mliečne výrobky 1. Zariadenia musia viesť doklady, ktoré môžu použiť na určovanie množstva nimi spracovaného mlieka počas predchádzajúceho roka. Musia byť schopné predložiť tieto doklady príslušnému orgánu na kontrolu. 2. Zariadenia museli spracovať počas predchádzajúceho roka množstvo mlieka, ktoré je menej ako 2 milióny litrov alebo musia poskytnúť písomný záväzok príslušnému orgánu, že ročné spracované množstvo neprekročí toto množstvo. 3. Zariadenia musia predložiť príslušnému orgánu písomnú žiadosť o výnimku stanovenú v článku 11 smernice Rady 92/46/EHS. Bez toho, aby boli dotknuté osobitné informácie, ktorých poskytnutie môže požadovať príslušný orgán, žiadosti musia uvádzať: - názov a adresu zariadení, - množstvo mlieka spracované zariadením počas roka predchádzajúceho tomu, v ktorom sa podáva žiadosť a záväzok, že nespracujú množstvo presahujúce 2 milióny litrov ročne, - povahu dokladov, ktoré sa môžu použiť na určenie množstva mlieka spracovaného zariadením, - druh a množstvo mliečnych výrobkov vyrobených zariadením počas roka predchádzajúceho tomu, v ktorom sa podáva žiadosť. - druh výnimiek, ktoré by chcelo zariadenie získať. Okrem toho musia žiadosti obsahovať záväzok informovať príslušný orgán okamžite písomne v prípade, ak zariadenie už viac nespĺňa kritérium uvedené v bode 2 tejto prílohy. --------------------------------------------------